Source: https://www.najpravo.sk/rady-a-vzory/vzory-rozhodnuti-sudu/uznesenia/z/zastavenie-exekucie-po-vyhoveni-namietkam-50-ods-5-ep-vzor-uznesenia-2.html
Timestamp: 2020-02-27 20:16:41+00:00

Document:
Zastavenie exekúcie po vyhovení námietkam § 50 ods. 5 EP (vzor uznesenia) 2 | Z | Najprávo.sk - najlepší právny poradca
Zastavenie exekúcie po vyhovení námietkam § 50 ods. 5 EP (vzor uznesenia) 2
9.3. 2011, 22:20 | Edmund Horváth
12Er/145/2008-87
Ex 213/2008
Okresný súd XY v exekučnej veci oprávneného XYproti povinnému XX o vymoženie 13.461,16 eur takto
I. Súd exekúciu z a s t a v u j e .
II. Oprávnený j e p o v i n n ý nahradiť súdnemu exekútorovi trovy exekučného konania vo výške 111,78 eur do troch dní odo dňa právoplatnosti tohto uznesenia.
Uznesením tunajšieho súdu č.k. 12Er/145/2008-55 zo dňa 20. januára 2009 bolo vyhovené námietkám povinného proti exekúcii. Krajský súd v XY uznesením sp. zn. 19CoE/50/09 zo dňa 23. apríla 2009 na odvolanie oprávneného uznesenie prvostupňového súdu potvrdil. Toto uznesenie nadobudlo právoplatnosť dňa 18. 05. 2009. Súdny exekútor si podaním zo dňa 15. júna 2009 vyčíslil trovy exekučného konania, ktoré mu vznikli a ktorých náhradu si v konaní uplatňuje, sumou 104,21 eur + 7,57 eur DPH.
Podľa § 50 ods. 5 Exekučného poriadku ak je rozhodnutie, ktorým sa námietkam vyhovelo, právoplatné, súd exekúciu zastaví. Proti tomuto rozhodnutiu nie je prípustné odvolanie.
V predmetnej veci bolo uznesením súdu vyhovené námietkam povinného. V takýchto prípadoch vzniká zákonná povinnosť zastaviť exekučné konanie po právoplatnosti uznesenia o vyhovení námietkam. Vzhľadom na túto skutočnosť súd podľa vyššie citovaných ustanovení Exekučného poriadku exekučné konanie zastavil.
Podľa § 200 Exekučného poriadku trovami exekúcie sú odmena exekútora, náhrada hotových výdavkov a náhrada za stratu času pri vykonaní exekúcie (§ 196). Oprávnený a exekútor majú nárok na náhradu trov potrebných na účelné vymáhanie nároku. Ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. Trovy exekúcie vymôže exekútor niektorým zo spôsobov určených na vymoženie peňažnej pohľadávky vydaním príkazu na úhradu trov exekúcie.
Vzhľadom na uvedené rozhodol súd o trovách exekučného konania tak, že oprávnený je povinný nahradiť súdnemu exekútorovi trovy vo výške 111,78 eur, ktoré pozostávajú z 12 úkonov exekučnej činnosti po 3,32 eur (získanie poverenia, doručenie upovedomenia o začatí exekúcie, zisťovanie majetku povinného prostr. zdr. poisťovní, OR PZ SR, daňového úradu, katastrálneho úradu, XY), spolu 39,84 eur + DPH 7,57 eur, hotové výdavky (poštovné náklady, spotreba kancelárskeho materiálu, telefonické náklady, úhrada faktúry za poskytnutie XY) vo výške 64,37 eur.
P o u č e n i e: Proti tomuto uzneseniu v časti o zastavení exekúcie odvolanie nie je prípustné (§ 50 ods. 5 O. s. p.). Proti výroku o náhrade trov konania možno podať odvolanie v lehote 15 dní od doručenia tohto uznesenia na podpísanom súde.
meno sudcu
Hlasovalo: 1508

References: § 50
 § 50
 súd 
 Súd 
 súd 
 § 50
 súd 
 súd 
 § 200
 súd 
 súd